# Babur

### Wikipedia

Zahir-ud-din Mohammad Babur

Zahir-ud-din Mohammad Babur (1483 – 1530) (persiaksi: ظﮩیرالدین محمد بابر) oli turkkilais-mongolilais-persialainen hallitsija, joka perusti Intiaan mogulien dynastian. Hän oli Timurin jälkeläinen, ja uskoi itse olevansa äitinsä puolelta sukua myös Tšingis-kaanille.

Babur syntyi nykyisen Uzbekistanin alueella. Hän oli Ferganan paikallishallitsijan poika. Vaikka Baburin heimo oli syntyperältään mongoleita, se oli omaksunut turkkilaisen kulttuurin ja puhui turkkia ja persiaa kotikielinään. Isänsä kuoltua Babur nousi valtaistuimelle ja joutui heti torjumaan setiensä yritykset päästä valtaan. Vuonna 1498 hän hyökkäsi joukkoineen Samarkandiin ja valloittikin sen, mutta samaan aikaan kotona Ferganassa aateliston kapinallisjoukot kaappasivat vallan, ja Babur joutui palaamaan kotiin.

Baburin kaksikielisyyden ja poliittisesti sopivien naimakauppojen ansiosta hän sai joukkoihinsa useita eri kansallisuuksia edustavia sotilaista. Ratsuväen ja tuliaseiden takia hän oli täysin ylivoimainen intialaisten jousi- ja keihäsmiehiä vastaan. Babur joukkoineen valloitti ensin Kabulin, sitten Delhin sultanaatin, sieltä käsin Punjabin ja lopulta Pohjois-Intian kaikki tärkeimmät osat.

Tarinoiden mukaan Babur oli fyysisesti erittäin vahva, ja kantoi kahta miestä olkapäillään noustessan vuorenrinnettä ylös. Hän käytti runsaasti alkoholia ja hashista, mahdollisesti lievittääkseen monien sairauksiensa aiheuttamia kipuja. Baburilla oli kymmenen vaimoa ja ainakin kuusi lasta. Legendojen lisäksi Baburin elämästä tiedetään hänen omien muistelmiensa kautta.

Babur on haudattu mausoleumiin puutarhansa keskelle Kabuliin.

| Tämä henkilöstä kertova artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../b/a/b/Babur.html

Luokat: Henkilötyngät | Intialaiset suurmogulit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- বাংলা
- Беларуская
- Česky
- Dansk
- Deutsch
- English
- Español
- فارسی
- Français
- हिन्दी
- Nederlands
- 日本語
- Norsk (bokmål)
- O'zbek
- Polski
- Русский
- Simple English
- Svenska
- Українська
- اردو
- 中文